b'\n_START_ARTICLE_\nBanjir kilat Shah Alam 2006\n_START_SECTION_\nLangkah mengatasi\xc2\xa0:\n_START_PARAGRAPH_\nDatuk Bandar Shah Alam Datuk Ramli Mahmud dan Abdul Aziz Shamsuddin selaku ahli parlimen Shah Alam akan membentuk jawatankuasa khas bagi menangani masalah ini._NEWLINE_TTDI Development Sdn Bhd, selaku pemaju perumahan Taman TTDI Jaya telah membelanjakan lebih RM13 juta sejak 10 tahun lepas untuk kerja-kerja melebarkan Sungai Damansara, membina benteng , sistem pam hidro,penyelenggaraan sungai dan membina kolam takungan di Taman TTDI Jaya._NEWLINE_TTDI Development telah menaiktaraf semua jalan masuk ke Taman TTDI Jaya untuk memastikan masalah banjir di kawasan tersebut diatasi._NEWLINE_Kawasan TTDI merupakan kawasan yang agak rendah selain berhampiran dengan Sungai Damansara yang mempunyai platform rendah dan TTDI Development Sdn Bhd telah berusaha mengambil langkah yang sepatutnya_NEWLINE_TTDI Development juga akan membina sebuah lagi kolam takungan di fasa dua Taman TTDI Jaya bagi mengurangkan risiko limpahan air sungai ke kawasan perumahan.TTDI Development merupakan anak syarikat Kumpulan Naza._NEWLINE_TTDI Development akan bekerjasama dengan Majlis Bandaraya Shah Alam (MBSA) dan Jabatan Pengairan dan Saliran (JPS) bagi membantu mengatasi masalah banjir ini._NEWLINE_kerajaan Selangor meluluskan peruntukan RM10 juta untuk membina pam air di TTDI Jaya melibatkan kos RM3 juta yang dijangka siap dalam tempoh setahun dan RM7 juta lagi untuk kerja-kerja mendalamkan Sungai Damansara._NEWLINE_Majlis Bandaraya Shah Alam akan melaksanakan beberapa projek mencegah banjir seperti mendalamkan kolam takungan sedia ada, dan menambahkan bilangan kolam takungan dengan setiap satu di TTDI Jaya dan Kampung Kebun Bunga._NEWLINE_Majlis Bandaraya Shah Alam mengalami kerugian kira-kira RM3 juta untuk membaiki kerosakan Stadium Shah Alam dan Stadium Melawati._NEWLINE_Mangsa banjir TTDI Jaya akan dikecualikan dari membayar cukai pintu bagi tempoh setengah penggal._NEWLINE_Pembinaan lebuh raya di Selangor pada masa depan akan disyaratkan membina kolam takungan bagi mencegah banjir.Selama ini , kebanyakan lebuh raya tidak mempunyai kolam takungan._NEWLINE_Pemaju pembangunan pula mematuhi syarat membina kolam takungan namun kebanyakan mereka tidak menyelenggaranya dengan baik hingga menyebabkan paras air naik apabila hujan berlaku.'